129 
(1891.) 
Den levende Steppehøne-Kylling saa jeg første Gang den 
18de August, da den altsaa var 12 Dage gammel; Dagen efter 
blev den tegnet og afmalet af Hr. H. Grønvold (Tavle IV, tig. 2). 
Den var endnu tildels i Dundragt; men især paa Kyg og Vinger 
vare Fjerene ifærd med at bryde frem; mange af de frembrydende 
Fjer bar dog deres Dunpensel i Spidsen. Eet afvigende fra For¬ 
holdene hos de voxne Steppehøns vare Eyggens Fjer og Vingens 
Dækfjer temmelig ensartet og regelmæssig tegnede; hver Fjer var 
kantet med et lyst og et mørkt Baand og var iøvrigt Ij^s med et 
Par mørke pilspidsformede Tværbaand, en ejendommelig Tegning, 
der minder stærkt om de tilsvarende Fjer hos forskjellige Arter 
Ilemipodius {Turnix). (For adskillige Aar tilbage har min nu af¬ 
døde Broder Oluf Winge sagt mig som sin Mening, at Hemi- 
podierne vare Pteroclidernes nærmeste Slægtninge blandt kjendte 
Fugle, men at Hemipodierne ikke vare Høns, hvad man plejer at 
regne dem for, men stod Duerne nærmest. Jeg har selv eftergaaet 
Spørgsmaalet og sammenlignet Skeletter af de paagjeldende Fugle, 
og jeg maa fuldt ud slutte mig til den samme Mening.) — Den 
lille Kylling trippede rask omkring, rejst højt paa Benene. Den 
peb ikke, men klukkede ,.gilik“ som de voxne, kun med en mindre 
dyb Stemme. Det blev sagt, at den ofte væltede sig i Sand. 
Nogle Dage efter blev den fotograferet. Den var bleven 
noget større. Fjerene vare komne noget længere frem, og adskillige 
af Dunspidserne vare faldne bort; men ellers havde den ikke 
væsenlig forandret sig. 
Den 13de Oktober, da Kyllingen var lidt over to Maaneder 
gammel, havde jeg igjen Lejlighed til at efterse den mere om¬ 
hyggelig og sammenligne den med dens Forældre. I Afstand 
lignede den ganske sin Moder, kun var den iøjnefaldende mindre. 
Paa Eyg og Skulder havde den faaet nye Fjer; især vare Vingens 
Dækfjer meget forskjellige fra før, dels ensfarvet lyse, gullige, 
dels lyse med en enkelt mørk nyreformet Plet, dels lyse med 
meget uregelmæssige mørke Tværbaand og Marmoreringer. Haand- 
svingfjerene og Halefjerene vare derimod sikkert de samme, der 
Vidensk. Meddel, fra den naturh. Foren. 1892. 9 
